MESTO DUNAJSKÁ STREDA- DUNASZERDAHELY VÁROS
Mestský úrad  – Városi hivatal
Hlavná 50/16, 929 01 Dunajská Streda
VÝZVA - S Ú Ť A Ž N É    P O D K L A D Y	
Zákazka  nebežného charakteru podľa § 9 ods. 9. zákona č. 25/2006 Z. z. o verejnom obstarávaní a o zmene a doplnení  niektorých zákonov v znení neskorších predpisov na zabezpečenie  služieb  „Odchyt túlavých holubov pre mesto Dunajská Streda“

1. Identifikácia obstarávateľa
Názov:		          Mesto Dunajská Streda
Adresa:                     Hlavná 50/16, 929 01 Dunajská Streda
Zastúpený:	   JUDr. Zoltán Hájos, primátor mesta Dunajská Streda
IČO:                         00305383
DIČ:                         20 21 12 99 68

2. Typ zmluvy: Rámcová zmluva  podľa § 269 ods. 2  a  nasl. Obchodného  zákonníka  

3. Miesto dodania predmetu zákazky: územie mesta Dunajská Streda

4. Podrobný opis predmetu zákazky a jeho obsah
Verejný obstarávateľ, mesto Dunajská Streda hľadá dodávateľa na vykonávanie odchytu holubov v meste Dunajská Streda a ich následnú likvidáciu, tak aby sa zabezpečil  čo najefektívnejší odchyt vrátane vykonania ďalších potrebných súvisiacich činností a úkonov, ako:
-	prípravné práce pred začatím odchytu,
-	príprava, montáž, demontáž  a oprava voliérov,
-	uspávanie holubov,
-	odovzdanie holubov do kafilérie,
-	odovzdanie kópií zberných lístkov.

Odchyt túlavých holubov požadujeme uskutočniť na minimálne  troch odlišných odchytných miestach v meste.

5. Kód CPV:
Hlavný slovník: 77610000-9 odchyt zveri

6. Podmienky účasti
Podmienky účasti týkajúce sa osobného postavenia podľa § 26 ods. 2 písm. a) zákona o verejnom obstarávaní:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk.

 Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle §28 ods.1 zákona o verejnom obstarávaní:
Uchádzač v ponuke predloží nasledujúce doklady , ktorými preukazuje technickú spôsobilosť alebo odbornú spôsobilosť na dodanie predmetu zákazky podľa § 28 zákona o verejnom obstarávaní:

písmeno l)  žiadame doložiť oprávnenie o odbornej spôsobilosti  na prácu s látkami  používanými pri  deratizácií, dezinsekcií a dezinfekcií, ktorá je nevyhnutná na prácu s prípravkami používanými pri  regulácií živočíšnych škodcov na profesionálne  použitie ( ustanovenie  § 15 ods.3 písmeno b/ zákona NR SR č.355/2007 Z. z. v z.n.p.) 
-	 Žiadame doložiť platné  povolenie na odchyt  túlavých holubov od Štátnej veterinárnej správy

7. Zmluvná cena
Pri stanovení zmluvnej ceny  záujemca vychádza z opisu predmetu zákazky. 

8. Variantné riešenia
Nie.

9. Lehota na dodanie predmetu zákazky: Rámcová zmluva  sa uzavrie na 2 roky. 

10. Hlavné podmienky financovania a platobné podmienky
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zmluvy. Úhrada faktúry za  poskytnuté  služby bude mesačne, po vystavení  mesačných faktúr za poskytnuté služby (splatnosť faktúry 30 dní odo dňa jej doručenia).

11. Pokyn k predloženiu ponuky.
Predložená ponuka musí  obsahovať:
1.	Krátke informácie o spoločnosti.
2.	Doklady k splneniu podmienok účasti v zmysle bodu č. 6.
3.	Cenovú ponuku (ocenenú prílohu č. 1 ).
Ponuky sa predkladajú v 1 originálnej verzii.

12. Kritéria na hodnotenie ponúk

Kritérium č. 1:
1. *Konečná  cena za odchyt počas dvoch kalendárnych rokov
(ocenená tabuľka podľa prílohy č. 1**).....................80 %-ná váha
Kritérium   č. 2:
2. Počet odchytných miest  
(Minimálna hodnota musí  byť 3) ..............................20 %-ná váha

*konečná cena je pre platcov DPH cena s DPH, 
pre neplatcov DPH cena bez DPH

**Žiadame, aby uchádzač vyplnil každý riadok tabuľky s nezápornými hodnotami. V prípade, že odchyt sa neuskutoční v danom mesiaci, žiadame uviesť do tabuľky 0-vú hodnotu. Ďalej žiadame, aby uchádzač  uviedol  konečnú celkovú cenu za zabezpečenie odchytu holubov za celý kalendárny rok.

13. Lehota a miesto na predkladanie ponúk
Ponuky je potrebné doručiť prostredníctvom služby na adresu uvedenú v bode 1 alebo osobne na podateľňu MsÚ Dunajská Streda, Hlavná 50/16, 929 01 Dunajská Streda, 1. poschodie, kancelária č. 218, v termíne do 10.04.2014 do 10.00 hod. Na obálke je potrebné uviesť:
1. „NEOTVÁRAŤ, verejná súťaž“.
2. Názov predmetu obstarávania „Odchyt túlavých holubov pre mesto Dunajská Streda“.
3. Identifikačné údaje uchádzača (Obchodný názov, sídlo/adresa, IČO, DIČ, IČ pre DPH, bankové spojenie, číslo účtu), kontakt (telefónne číslo, e-mailová adresa).
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO. 

14. Lehota viazanosti ponúk:
do 31.05.2014

15. Ďalšie informácie:
Verejný obstarávateľ vyčlenil max. 14.000,00 Eur na zmluvné obdobie na predmet zákazky (2 roky). V prípade, že najnižšia cenová ponuka presahuje predpokladaný rozpočet verejného obstarávateľa vyhradený na tento účel, verejný obstarávateľ si vyhradzuje právo rokovať o podmienkach uzavretia rámcovej zmluvy, resp. neuzavrieť rámcovú zmluvu na  predmet zákazky a zrušiť verejné obstarávanie.

16. Kontaktná osoba
Za vecné otázky:
Mgr. Marián Herceg
marian.herceg@dunstreda.eu
   
Za procesnú stránku:
Ing. Zuzana Andrássy, PhD. 
vo@3connect.sk   

Dátum: 04.04.2014					
								 Ing. Zuzana Andrássy PhD.  
                                                                                      Odborne spôsobilá osoba splnomocnená  
		na výkon VO

Dátum zverejnenia výzvy: 04.04.2014
termín na predkladanie ponúk: 10.04.2014